CELEX: 62018CA0764
Language: el
Date: 2021-01-27 00:00:00
Title: Υπόθεση C-764/18: Απόφαση του Δικαστηρίου (τέταρτο τμήμα) της 27ης Ιανουαρίου 2021 [αίτηση του Tribunal Supremo (Ισπανία) για την έκδοση προδικαστικής αποφάσεως] — Ayuntamiento de Pamplona κατά Orange España SAU (Προδικαστική παραπομπή – Αδειοδότηση δικτύων και υπηρεσιών ηλεκτρονικών επικοινωνιών – Δημοτικό τέλος για την παραχώρηση ή την εκμετάλλευση δημόσιας περιουσίας – Οδηγία 2002/20/ΕΚ – Εφαρμογή επί των επιχειρήσεων που παρέχουν υπηρεσίες σταθερής τηλεφωνίας και προσβάσεως στο διαδίκτυο – Έννοια των όρων «δίκτυα ηλεκτρονικών επικοινωνιών» και «υπηρεσίες ηλεκτρονικών επικοινωνιών» – Άρθρο 12 – Διοικητικές επιβαρύνσεις – Άρθρο 13 – Τέλη για δικαιώματα χρήσεως και δικαιώματα εγκαταστάσεως διευκολύνσεων – Πεδίο εφαρμογής – Περιορισμοί στην άσκηση της εξουσίας των κρατών μελών προς επιβολή επιβαρύνσεων)

15.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/6
            
         
      Απόφαση του Δικαστηρίου (τέταρτο τμήμα) της 27ης Ιανουαρίου 2021 [αίτηση του Tribunal Supremo (Ισπανία) για την έκδοση προδικαστικής αποφάσεως] — Ayuntamiento de Pamplona κατά Orange España SAU
      (Υπόθεση C-764/18) (1)
      
      (Προδικαστική παραπομπή - Αδειοδότηση δικτύων και υπηρεσιών ηλεκτρονικών επικοινωνιών - Δημοτικό τέλος για την παραχώρηση ή την εκμετάλλευση δημόσιας περιουσίας - Οδηγία 2002/20/ΕΚ - Εφαρμογή επί των επιχειρήσεων που παρέχουν υπηρεσίες σταθερής τηλεφωνίας και προσβάσεως στο διαδίκτυο - Έννοια των όρων «δίκτυα ηλεκτρονικών επικοινωνιών» και «υπηρεσίες ηλεκτρονικών επικοινωνιών» - Άρθρο 12 - Διοικητικές επιβαρύνσεις - Άρθρο 13 - Τέλη για δικαιώματα χρήσεως και δικαιώματα εγκαταστάσεως διευκολύνσεων - Πεδίο εφαρμογής - Περιορισμοί στην άσκηση της εξουσίας των κρατών μελών προς επιβολή επιβαρύνσεων)
      (2021/C 88/05)
      Γλώσσα διαδικασίας: η ισπανική
      
         Αιτούν δικαστήριο
      
      Tribunal Supremo
      
         Διάδικοι στην υπόθεση της κύριας δίκης
      
      Ayuntamiento de Pamplona
      
         κατά
      
      Orange España SAU
      
         Διατακτικό
      
      
                  1)
               
               
                  Η οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), όπως τροποποιήθηκε με την οδηγία 2009/140/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, έχει την έννοια ότι εφαρμόζεται και στις επιχειρήσεις που παρέχουν υπηρεσίες σταθερής τηλεφωνίας και υπηρεσίες προσβάσεως στο διαδίκτυο.
               
            
                  2)
               
               
                  Τα άρθρα 12 και 13 της οδηγίας 2002/20, όπως τροποποιήθηκε με την οδηγία 2009/140, έχουν την έννοια ότι δεν αντιτίθενται σε εθνική ρύθμιση δυνάμει της οποίας στις επιχειρήσεις που είναι ιδιοκτήτριες υποδομών ή δικτύων αναγκαίων για τις ηλεκτρονικές επικοινωνίες και οι οποίες χρησιμοποιούν τις υποδομές ή τα δίκτυα αυτά για την παροχή υπηρεσιών σταθερής τηλεφωνίας και υπηρεσιών προσβάσεως στο διαδίκτυο επιβάλλεται τέλος του οποίου το ύψος καθορίζεται αποκλειστικώς βάσει των ακαθάριστων εσόδων που πραγματοποιούν ετησίως οι επιχειρήσεις αυτές στο έδαφος του οικείου κράτος μέλος.
               
            
         (1)  ΕΕ C 112 της 25.3.2019.